Magyarország bogár-faunája 129 



náját is. Apfelbeck Viktor a szarajevói múzeum őre, bal- 

 káni faunájában 9 ) pedig hű képét adja Bosznia, Herczegovina és 

 Dalmáczia faunájának. 



Most, hogy mintegy tizenöt éve foglalkozom a bogarak tanul- 

 mányozásával, ez idő felét pedig hazánk legelső és legnagyobb gyűj- 

 teménye élén, a Magyar Nemzeti Múzeumban töltvén el, a hol úgy 

 a szükséges anyag, mint a szükséges irodalom rendelkezésemre 

 állott, nem állhattam ellen barátaim azon folytonos kérésének, hogy 

 teljesítsem már bogarászaink régi óhaját és írjam meg Magyar- 

 ország bogárfaunáját. 



Eredeti tervem az volt ugyan, hogy monographikus munkát 

 nyújtsak, de ily nagy munkára nálunk ezidőszerint kiadót kapni 

 nem lehet. Kevesebbel kellett beérnem, azért csak díchotomikus 

 meghatározó kulcsok alakjában kívánom most hazánk bogarainak 

 gazdag faunáját bemutatni, később jobb viszonyok mellett talán 

 eredeti tervemnek is megfelelhetek. 



Mivel más újabb munkáink nincsenek, czélszerűnek véltem 

 munkámat általános részszel bevezetni, melyben röviden a bogarak 

 morpbologiáját és a mennyire az systematikai szempontból szük- 

 séges, azok anatómiáját is tárgyalni fogom, de tekintettel voltam 

 sok más egyébre is, hiszen könyvem nálunk az első e szakmában 

 és kezdők oktatására is kivan szolgálni. 



Könyvem tervezetét illetőleg álljanak a itt következők: 

 Az első kötet az általános részen kívül a Caraboideákat és 

 Staphylinoideákat, a második kötet a Palpicorniákat, Diversicorniákat 

 és Heteromerákat, a harmadik kötet pedig a Phytophaga, Rhyn- 

 chophora és Lamellicornia családsorozatokat fogja tartalmazni. 



A családok, nemek, fajok, fajváltozatok jellemzését a meny- 

 nyire lehet rövidre szabtam, csak a legfontosabb bélyegekre voltam 

 tekintettel és főleg arra, hogy kiemeljem az állatok azon tulajdon- 

 ságait, melyek alapján összehasonlító anyag nélkül is biztosan meg- 

 határozhatók legyenek. Súlyt fektettem a fajok elterjedésének kör- 

 vonalozására és a hol szükséges volt, egyéb tudnivalókra is ; fel- 

 vettem azonkívül mindenütt a synonymákat, hogy ezzel is el lehes- 

 sen kerülni a más munkákban való utánnanézést. Igyekeztem mun- 

 kámat a legszükségesebb rajzokkal ellátni és evvel is használha- 

 tóságát lehetőleg emelni. 



Mielőtt most a bogarakra vonatkozó tudnivalók tárgyalásába 



9 ) Die Káferfauna der Balkar.halbinsel, mit Berücksichtiguug Klein- Asiens 

 und der Tn "el Kréta. Erster Bánd : Familienreihe Caraboidea. Berlin, 1904. 



